kardosdrur/scandi-wiki huggingface dataset:
Andrejs Pumpurs

Andrejs Pumpurs (født 22. september 1841 i Lieljumprava pagasts i Guvernement Livland, død 6. juli 1902 i Riga i Guvernement Livland) var en lettisk digter, som nedskrev den lettiske saga Lāčplēsis (Bjørneflænseren; udgivet første gang i 1888) og en prominent person i Unge Letter-bevægelsen.

Pumpurs voksede op på begge sider af Daugava-floden, og han var én af tre børn fra sognet, som udvalgtes af den lokale lutherske pastor til at gå i den tyske klasse i Lielvārde. Eftersom han ikke var i stand til at fortsætte sin uddannelse efter afslutning af et tre-årigt kursus, på grund af familiens fattigdom, arbejdede han som rorsmand på floden og diverse jobs sammen med sin fader. Det var i denne periode, at Pumpurs blev udsat for den lettiske mundtlige tradition at fortælle historier, som var særlig stærk på hans fødeegn, samt for legender, der senere blev forgrunden i hans værker. Hans første digte og tidlige skitser til sagaen blev nedskrevet i Piebalga, et landligt center for lettisk uddannelse og kulturliv mellem 1867 og 1872.

Efter et kort ophold i Riga flyttede han i 1876 til Moskva, hvor han blev præsenteret for slavofilen Ivan Aksakov og redaktøren Mikhail Katkov af Fricis Brīvzemnieks. Pumpurs blev den tredje lette til frivilligt at tilslutte sig kampen på serbernes og deres russiske allieredes side mod tyrkerne, og hans oplevelser i Serbien fik stor indflydelse på hans i forvejem brændende nationalisme. Hans militære karriere bragte ham til Sevastopol, hvor han modtog undervisning til officer i Odessa. I 1882 vendte han tilbage til Guvernement Livland i hvad der blev Ust-Dvinsk-regimentet, hvor han deltog i hemmelige møder i Narodnaja Volja-bevægelsen. Fra 1895 arbejdede han for kvartermesteren i Dvinsk, og rejste meget for at forsyne den russiske hær, indtil han døde af gigt efter en rejse til Kina.

Kilder

Eksterne henvisninger 

Andrejs Pumpurs Museet i Lielvārde 

Digtere fra Letland
Personer fra Kurland
Christina Siggaard

Christina Malling Siggaard (født 24. marts 1994) er en dansk cykelrytter. Hun blev den 23. september 2011 i København nr. 3 ved Junior-VM i linjeløb, hvor hun efter 70 kilometer sprintede sig til en bronzemedalje i Rudersdal. På Geels Bakke kørte hun i spurten frem fra en position som nummer 20 til tredjepladsen på de sidste 150 meter. Briten Lucy Garner vandt guldet foran belgieren Jessy Druyts.

Meriter 
2010
  JDM, Landevej, Enkeltstart, Hobro
  DM, Landevej, Linieløb, Elite, Hobro
2011
  JDM, Landevej, Enkeltstart, Nyborg
  JVM, Landevej, Linieløb, Rudersdal, København
2014
  DM i linjeløb
 5 DM i enkeltstart
 5 i ungdomskonkurrencen ved Ladies Tour of Norway
2015
  ved DM i linjeløb
 4 ved DM i enkeltstart
2016
 4 samlet Ladies Tour of Norway
 2 i Pointkonkurrencen
 3 i Ungdomskonkurrencen
 6 i 1. etape
 4 i 2. etape
 3 i 3. etape
 7 i Grand Prix de Dottignies
 9 i 1. etape af Energiewacht Tour
 9 i 4. etape af Energiewacht Tour
 9 i Ungdomskonkurrencen i Energiewacht Tour
 5 i 2. etape af Tour de Feminin-O cenu Českého Švýcarska
2017
 10 i Le Samyn des Dames
 5 i Pajot Hills Classic
 5 samlet i Tour of Chongming Island
 7 i Pointkonkurrencen
 9 i 1. etape
 8 i 2. etape
 7 i 2. etape af Healthy Ageing Tour (TTT)
 Tour of Zhoushan Island
 8 i Pointkonkurrencen
 7 i 1. etape
 3 i 3. etape
2018
 1 i Omloop Het Nieuwsblad

Kilder 

 Bronzevinder takker holdkammerater – DR 23. september 2011
 DR 23. september 2011
 BRONZE TIL CHRISTINA SIGGAARD Feltet.dk 23. september 2011
 SIGGAARD – Feltet.dk
 Christina Siggaard cykelsiderne.net

Eksterne henvisninger 

Personer fra Skanderborg Kommune
Kvindelige cykelryttere fra Danmark
Hallowed be thy name

"Hallowed Be Thy Name" er en sang, der oprindelig blev skrevet af Steve Harris til et album fra 1982, The Number of the Beast med Iron Maiden. Vokalen bliver udført af Bruce Dickinson. Den er senere indspillet i liveversioner på Live After Death, A Real Dead One, og Flight 666 og har siden 1983 været et fast indslag ved Iron Maidens liveoptrædener.

Handling 
Sangen handler om en person, der skal hænges. I starten er personen ikke bange, men efterhånden indser han, at han rent faktisk er rigtig bange for at dø. Kompositorisk er den i starten stille og i langsomt tempo, mens der bliver sunget om at personen bliver ført hen til galgen. Efterhånden som denne nærmer sig galgebakken, stiger intensiteten og tempoet, og personen begynder at spørge sig selv hvorfor han græder, og om der mon er sket en fejl. Han ønsker at det hele er en drøm. Da personen til sidst i sangen bliver hængt, bliver der sunget 'helliget blive dit navn' to gange, hvorefter han dør, tempoet falder og sangen slutter.

Omtale 
Bruce Dickinson har udtalt at sangen er 'fantastisk' og at når bandet spiller nummeret live, er det som at fortælle en film til tilskuerne.

Hallowed be thy name er blevet omtalt som en af de bedste heavy metal-kompositioner nogensinde , ligesom albummet sangen blev skrevet til, af mange anses for at være et af de bedste og mest indflydelsesrige heavy metal-albums nogensinde.

Musikere 
 Bruce Dickinson – sang
 Dave Murray – guitar
 Adrian Smith – guitar (album version)
 Janick Gers – guitar (live version)
 Steve Harris – bas guitar
 Clive Burr – trommer (album version)
 Nicko McBrain – trommer (live version)

Noter 

Iron Maiden
Sange fra 1982
Red Riding Hood

Red Riding Hood er en amerikansk/canadisk fantasy horrorfilm instrueret af Catherine Hardwicke efter manuskript af David Leslie Johnson. Red Riding Hood er løst baseret på Den lille Rødhætte, der blev indsamlet af både Charles Perrault under navnet Le Petit Chaperon Rouge, og flere årtier senere af brødrene Grimm som Rødhætte og ulven.

Handling 

Valerie bor i en middelalderlandsby ved navn Daggerhorn, som ligger på kanten af den hjemsøgt black forest.  Hun forelsker sig i den fattige skovhugger Peter, som hun har kendt fra barnsben af, men hendes familie ser hellere at hun gifter sig med den velhavende Henry. Peter og Valerie beslutter sig for at stikke af sammen, men inden de kommer af sted, bliver Valeries storesøster dræbt af en varulv som lusker rund i den mørke skov som omgiver byen.

Medvirkende
 Amanda Seyfried som Valerie
 Gary Oldman som Fader Solomon
 Billy Burke som Cesaire
 Shiloh Fernandez som Peter 
 Max Irons som Henry
 Virginia Madsen som Suzette
 Lukas Haas som Fader August 
 Julie Christie som Bedstemor 
 Michael Shanks som Adrien Lazar
 Cole Heppell som Cole

Soundtrack 
Filmens musik er af Brian Reitzell og Alex heffer.
 "Towers Of The Void" – Brian Reitzell
 "Kids" – Brian Reitzell & Alex Heffes
 "Dead Sister" – Brian Reitzell & Alex Heffes
 "The Wolf" – Fever Ray
 "Mt. Grimoor" – Brian Reitzell & Alex Heffes
 "Tavern Stalker" – Brian Reitzell & Alex Heffes
 "Grandma’s House" – Brian Reitzell & Alex Heffes
 "Keep The Streets Empty For Me" – Fever Ray
 "Wolf Attack" – Brian Reitzell & Alex Heffes
 "Just A Fragment Of You" – Anthony Gonzalez fra M83 & Brian Reitzell
 "The Reveal" – Brian Reitzell & Alex Heffes
 "Finale" – Brian Reitzell & Alex Heffes
 "Crystal Visions" – The Big Pink

Nogle af sangene fra filmen er ikke på det officielle soundtrack:
 "Fire Walking" – Anthony Gonzalez og Brian Reitzell
 "Let’s Start An Orchestra" – Ken Andrews og Brian Reitzell
 "Ozu Choral" – Brian Reitzell
 "Piano Study No. 1 (symfonisk)" – Brian Reitzell

Noter

Eksterne henvisninger 
 

Canadiske film fra 2011
Amerikanske film fra 2011
Dramafilm fra Canada
Varulvsfilm
Engelsksprogede film
Dramafilm fra USA
Barnepige

En barnepige eller nanny er en pige, der bor og arbejder i andre familier, og som vigtigste opgave er der for at passe børn.

I 1985 blev International Nanny Association (INA) etableret.

Børn
Tjenestefolk
Over havet under himlen

Over havet under himlen er Sebastians tredje studiealbum, udgivet i 1973. Det er det første Sebastian-album med Nils Henriksen som guitarist. Han medvirkede på de fleste efterfølgende albums. Albummet indeholder bl.a. en sangcyklus på side 2 om en havfærd imod nye idéer eller ny mening. Derudover optræder der en sørøversang, "Hey ho", hvilket kan ses som et forvarsel om Sebastians senere musical Skatteøen.

Over havet under himlen nåede ikke helt den samme popularitet som Den store flugt, selvom den vandt sølv for 25.000 solgte eksemplarer i 1974. Ifølge Torben Bille skyldtes den mere moderate succes, at pladen var tekstligt og musikalsk overlæsset og uden et oplagt hit (selvom "Vascomat Liza" udkom på single).

Numre

Side 1 
 "In eller out (brev til min pige på landet)" (4:30)
 "Der står en mand i vejen" (3:45)
 "Jesus (uddrag fra en hospitalsjournal)" (4:10)
 "Vascomat Liza" (3:00)
 "Afgrunden" (3:46)

Side 2 
 "Hey ho" (2:44)
 "Over havet under himlen" (4:30)
 "Tusmørke tanker" (3:50)
 "Forlis" (2:55)
 "Månedans" (3:30)
 "Stranding" (3:30)
Tekst og musik: SebastianMørks Musikforlag, 1973

Noter

Litteratur 
Bille, Torben (1984): Sebastian – Gøgleren, Knud og de andre. København: Forlaget Fremad
Bille, Torben (red. 1997): Politikens Dansk Rock – 1956-1997. København: Politikens Forlag

Eksterne henvisninger 
Discogs – Sebastian – Over havet under himlen (03-03-2012)

Sebastian-album
Album fra 1973
Frederik Adolph Mørck

Frederik Adolph Mørck (25. juli 1815 i København – 19. august 1873 sammesteds) var en dansk embedsmand og portrætsamler.

Han var søn af skræddermester Hans Christian Mørck og Anne Jacobine f. Engelstad. Forældrene, der havde en talrig børneflok, havde ikke råd til at koste noget videre på hans uddannelse, og han blev derfor, 14 år gammel, sat på Kronborg Amtstue; der fra kom han 1834 ind som skriver i Danske Kancelli, snart efter blev han tillige håndskriver hos kancellipræsidenten gehejmeråd Poul Christian von Stemann og blev i denne stilling i 21 år, lige til Stemanns død 1855. Mørck blev 1846 kancellist i Ordenskapitlet, fik 1851 titel af assessor, blev 1860 fuldmægtig, 1863 kasserer og bogholder samt kancelliråd.

Her traf han Caspar Frederik Wegener, der vakte hans lyst til at samle, og han lagde da tidlig grunden til en portrætsamling af danske, norske og holstenere, der efterhånden blev meget smuk og værdifuld; det var dog ikke så meget ved antallet (henved 6000 portrætter foruden 600 fotografier) som ved gode eksemplarer og mange sjældenheder, at samlingen udmærkede sig. Det havde været Mørcks hensigt at skænke den til Den Kongelige Kobberstiksamling, men ved hans pludselige død var der ikke truffet nogen endelig bestemmelse derom, og samlingen bortsolgtes da ved auktion 1874. Auktionskataloget var, indtil Westergaards portrætkatalog forelå færdigt 1933, et værdifuldt supplement til Strunks katalog fra 1865.

Mørck blev 1869 Ridder af Dannebrog og 1872 justitsråd. Han døde 19. august 1873. 1. oktober 1870 var han blevet gift i Vor Frue Kirke med Emilie Lovise Bergeskov (2. januar 1809 i Roskilde – 3. juli 1898 i København), datter af konsumtionsbetjent i Roskilde Lauritz Nicolai Bergeskov (1762-1816) og Elison f. Gordon (1774-1849).

Han er begravet på Assistens Kirkegård. Der findes et portrætmaleri af Mørck af F.C. Lund 1866 (Frederiksborgmuseet). Stik af Magnus Petersen 1874.

Kilder 
 Sofus Elvius, "Frederik Adolph Mørck", i: C.F. Bricka (red.), Dansk Biografisk Lexikon, København: Gyldendal 1887-1905.
 Fortegnelser over F. A. Mørcks Samling af Portræter.

Embedsmænd fra Danmark
Kunstsamlere fra Danmark
Danskere i 1800-tallet
Ordenskapitlet
Riddere af Dannebrog
Personer fra København
Personer i Dansk Biografisk Leksikon
Justitsråder fra Danmark
Christian Hetsch

Christian Frederik Hetsch (24. september 1830 i København – 15. marts 1903 på Frederiksberg) var en dansk maler og lærer ved tekniske skoler og kunstnerisk leder på Den kongelige Porcelainsfabrik. 

Hetsch blev uddannet Kunstakademiet og var privatelev hos C.W. Eckersberg.

Christian Hetsch efterfulgte sin far, G.F. Hetsch, som kunstnerisk leder på Den kongelige Porcelainsfabrik. Her beskæftigede han sig især med vasemodeller. 

Han arbejdede også for P. Ipsens Enkes terracottafabrik, hvor han tegnede modeller til egyptiske vaser, terrakottavaser i græsk stil og etruriske vaser, som gjorde fabrikken kendt på verdensudstillingerne. 

Han er begravet på Assistens Kirkegård. Hans søn, Gustav Hetsch, var musikkritiker.

Ekstern henvisning og kilde 
 
 

Malere fra Danmark
Personer fra København
Danskere i 1800-tallet
Lærere fra Danmark
Personer i Dansk Biografisk Leksikon
Christian
Modtagere af De Neuhausenske Præmier
Dekorationsmalere
Scenografer fra Danmark
Upper Atmosphere Research Satellite

Upper Atmosphere Research Satellite (UARS) er navnet på en satellit til udforskning af Jordens øvre atmosfære, dens primære formål var at undersøge ozonlaget. Satellitten blev sendt ud i rummet af NASA i 1991 med rumfærgen Discovery.

Nedstyrtning 
Den 7. september 2011 annoncerede NASA satellitens forventede nedstyrtning omkring 23. september 2011. Satellitten kan styrte ned et sted i Jordens atmosfære.

Der var forventet ca. et halvt ton satellit ville komme uskadt gennem atmosfæren og ende som rumaffald på Jorden. .

Satellitten styrede ned d. 24. september 2011, men det var uklart i flere dage hvor og hvornår den præcis landede på Jordens overflade. Man mente dele af den var havnet i Stillehavet og muligvis i Canada . NASA har annonceret dens endelige destination i Stillehavet kl 04.01 GMT  .

Eksterne henvisninger 

 UARS Science Accomplishments NASA

Referencer 

Satellitter
SATA Internacional

SATA Internacional er et flyselskab med hovedsæde i Ponta Delgada på den portugisiske øgruppe Azorerne.

Historie 
Selskabet blev etableret i 1990 under navnet OceanAir. I 1994 blev flyselskabet SATA Air Açores hovedaktionær i selskabet, og senere overtog Air Açores hele ejerskabet af OceanAir. 19. marts 1998 skiftede selskabet navn til det nuværende, SATA Internacional. 17. juni samme år fik selskabet tilladelse til af flyve som et selvstændigt selskab.

Flyselskabet er 100% ejet af SATA Air Açores. Efter en offentligt udbudsrunde i 1998, fik SATA Internacional kontrakt og økonomisk støtte på ruterne fra Ponta Delgada til Lissabon, Madeira og Porto.

Destinationer 
SATA Internacional flyver på over 20 destinationer, hvoraf ti af ruterne går fra portugisiske lufthavne. Fra landets største lufthavn, Lissabon-Portela Lufthavn i hovedstaden Lissabon, flyver selskabet flere ruter til forskellige øer i Atlanterhavet. Fra João Paulo II Airport ved selskabets hovedsæde i Ponta Delgada på øen São Miguel, samt fra hovedlufthavnen på Madeira, Madeira Lufthavn, flyver SATA til flere europæiske lufthavne som Amsterdam Schiphol Airport, Flughafen Frankfurt Main og Manchester Airport. Selskabet har i en længere periode haft en rute fra Funchal til Københavns Lufthavn, og fra januar 2012 kommer der én ugentligt forbindelse til Billund Lufthavn fra samme lufthavn.

Fra Faro Lufthavn har SATA en oversøisk rute til Toronto Pearson International Airport i Toronto.

Flyflåde 
SATA Internacionals flyflåde består af otte fly fra flyproducenten Airbus. Fire eksemplarer af Airbus A310-300 med plads til 222 passagerer og fire Airbus A320-200 der kan transportere 161 passagerer.

Eksterne henvisninger 

 SATAs officielle hjemmeside

Referencer 

Flyselskaber fra Portugal
Etableret i 1990

es:SATA International
Peter Ipsen

Rasmus Peter Ipsen (2. november 1815 i Rønne – 12. september 1860 i Utterslev) var en dansk terrakottafabrikant, som grundlagde fabrikken P. Ipsens Enke.

Personligt 
Hans far, Henrik Ipsen, var skipper i Rønne; moren var Birgitte født Marcher. 15. april 1843 giftede han sig med Louise Christine Bierring, datter af mølleren Jacob Bierring og Cathrine Bierring.

Arbejde 
Efter at være konfirmeret kom han i snedkerlære i sin fødeby, men da hans helbred var svagt, gik han 1833 over til at blive lærling ved Den kongelige Porcelænsfabrik i København. Seks år efter var hans læretid her forbi, og han blev nu arbejder ved fabrikken, hvor hans skarpe blik for form tidlig havde gjort ham til G.F. Hetschs yndling. Han længtes imidlertid efter som selvstændig at kunne sætte foden under eget bord, og i 1834 begyndte han samtidig ude på Nørrebro en beskeden tilvirkning af terrakottagenstande, som han, da han ingen ovn havde, fik brændt på Den kongelige Porcelænsfabrik. De skulle virke ved deres form alene, han satte en stolthed i ikke at glasere dem, men det var besværligt at få porcelænshandlerne, som han personlig bragte sine frembringelser, til at købe disse gule, uglaserede genstande. Lidt efter lidt steg dog afsætningen, og 1847 var han efter store anstrengelser nået så vidt, at han kunne købe en jordlod på Utterslev Mark og her anlægge en lille fabrik på Frederikssundsvej. Året efter åbnede han et udsalg i Bredgade 31 i København, og i 1852 deltog han med succes i en udstilling på Christiansborg Ridebane.

Død og eftermægle 
Den 12. september 1860 døde Peter Ipsen på grund af dårligt helbred.

Hans efterladte hustru fortsatte med at tage på udstillinger, og vandt priser på flere af dem. Udstillingerne i København 1872 og 1888 var med til at forbedre fabrikkens omdømme, hvilket i 1871 gjorde at fabrikken fik titlen Kgl. Hof-terrakottafabrik. Fra 1865 overtog Peter Ipsens søn, Bertel Ipsen rollen som fabrikken forretningsfører og faglige leder.

Peter Ipsen er begravet på Assistens Kirkegård.

Referencer 

Fabrikanter fra Danmark
Keramikere fra Danmark
Danskere i 1800-tallet
Personer fra Rønne
Personer i Dansk Biografisk Leksikon
Free

Free (eng.: fri eller gratis) kan henvise til flere emner:

 Free (Band) – et engelsk Rockband
 Freejazz – en musikgenre
 Free (Gavin DeGraw-album) – et album af Gavin DeGraw
 Free (Nice Little Penguins-album) – et album af Nice Little Penguins
 Free (Kate Ryan-album) – et album af Kate Ryan
 Free (OSI album) - et album af OSI
Brodiehjelm

Brodiehjelm (, shrapnel helmet, tommy helmet og Helmet, steel, Mark I i Storbritannien og M1917 Helmet og doughboy helmet i USA) var en militær kamphjelm af stål som blev taget i brug af den britiske hær under 1. verdenskrig og var i brug til efter 2. verdenskrig. Hjelmtypen var rund og flad og lignede en omvendt opvaskebalje med hagerem. Lignende hjelme benyttedes også af blandt andre den amerikanske hær under 1. verdenskrig.

Hjelmen har fået sit navn efter John L. Brodie fra London, som i 1915 patenterede hjelmens design, der i forhold til den franske Adrianhjelm havde fordelen, at være presset i et enkelt stykke tyk stålplade for øget styrke. Formen minder dog i høj grad om kedelhjelme, der kendes tilbage fra middelalderen fra hele Europa.

Eksterne henvisninger 

Kamphjelme
Kurt M. Ipsen

Kurt Maribo Ipsen (4. juni 1931 – 21. august 2011) var en dansk politiker.

Han var importør og medlem af Folketinget. Han blev valgt for Fremskridtspartiet ved jordskredsvalget i 1973.

Kilder 
 Dødsannonce
 Opslag i KBs Portrætdatabase 

Folketingsmedlemmer i 1970'erne
Folketingsmedlemmer i 1900-tallet
Tidligere folketingsmedlemmer fra Fremskridtspartiet
Dosmerhat

En dosmerhat er en spids hovedbeklædning, en papirshat, der tidligere blev benyttet som straffemiddel for skamstraf i de mindre skoleklasser. De elever, som havde gjort noget forkert, fik af læreren besked på at bære en dosmerhat og skamme sig over for deres klassekammerater. Dosmerhatten kombineredes ofte med, at den straffede skoleelev skulle tilbringe noget tid i skammekrogen med ryggen mod resten af klassen.

En lignende hovedbeklædning af papir kendt som æselører var symbol på "tåbelig" dumhed.

Eksterne henvisninger 

Hatte
Pædagogik
Straf
Madeira Lufthavn

Madeira Lufthavn (Portugisisk: Aeroportos da Madeira),  (også omtalt Cristiano Ronaldo Airport og Funchal Lufthavn, og tidligere benævnt Santa Catarina Lufthavn) er en international lufthavn der ligger i nærheden af Funchal, Santa Cruz kommune, på øen Madeira i Portugal. I 2009 ekspederede den 2.346.649 passagerer og 21.955 flybevægelser.

Historie 
Lufthavnen blev indviet 18. juli 1964 med en landingsbane på 1.600 meter. Blandt erfarne piloter var lufthavnen berygtet for sin korte landingsbane omgivet af høje klipper og Atlanterhavet, der gjorde at starter og landinger blev særligt svære på Madeira. I årene 1982-86 blev landingbanen forlænget med 200 meter. 

I 2000 blev en yderlige forlængelse af landingsbanen færdiggjort. Banen blev forlænget næsten 1.000 meter til de nuværende 2.781. Det blev et særpræget og senere prisbelønnet bygningsværk. Da landingsbanen skulle forlænges ud i havet, valgte man at bygge den ovenpå 180 søjler der blev rejst i havet. Hver søjle er omkring 70 meter høj. Lufthavnen betegnes som en af de vanskeligste i verden at lande i.

Ulykker 
 5. marts 1973, et Sud Aviation Caravelle 10R fly (Reg: EC-BID) fra selskabet Aviaco styrter i havet. 3 besætningsmedlemmer omkommer.

 19. november 1977, TAP Portugal Flight 425, et Boeing 727 fly styrter forulykker efter landingen. Ud af 164 ombordværende, omkom 131 personer.

 18. december 1977, SA de Transport Aérien Flight 730, et Sud Aviation Caravelle 10R (Reg: HB-ICK) styrter i havet kort før landing. Ud af 57 ombordværende, omkom 36 personer.

Referencer

Eksterne henvisninger 

 Madeira Lufthavns officielle hjemmeside  

Lufthavne i Portugal
Etableret i 1964
Lufthavn
Augusta Marie Hall

Augusta Marie Frederikke Hall, født Brøndsted (24. juni 1816 i København – 26. april 1891 på Frederiksberg) var en dansk statsministerfrue og salonværtinde, gift med konseilspræsident Carl Christian Hall.

Hun var datter af P.O. Brøndsted og hustru. 1. december 1837 ægtede hun Carl Christian Hall, der da var auditør i Hæren.

1840 købte hendes mand Ny Bakkegård i Rahbeks Allé på Frederiksberg, idet lægen dr. Seligman Meyer Trier havde erklæret et landophold for nødvendigt til hustruens helbredelse fra en længere svækkelse. Samme år opførte parret en ny bygning på ejendommen.

Her udfoldede sig de næste fyrre år et rigt selskabs- og salonliv, der mindede om Kamma og Knud Lyne Rahbeks saloner, som nogle årtier før var foregået på Bakkehuset overfor. Blandt gæsterne var kong Christian VIII og dronning Caroline Amalie, Adam Oehlenschläger, A.S. og H.C. Ørsted, N.F.S. Grundtvig, J.P. Mynster, Johan Ludvig Heiberg og Johanne Luise Heiberg. Augusta Marie Hall hørte til Grundtvigs ældste venner. Allerede hendes bedsteforældre på herregården Iselingen, assessor Aagaards, var blevet venner med den unge Grundtvig, mens han var kapellan i Udby.

Dette selskabsliv skyldtes C.C. Halls vindende elskværdighed og lunefulde humor, hans enestående evne til fængslende fortælling, som samlede alle omkring ham, men ikke mindre den tiltrækningskraft, som hans hustru udøvede på alle. Hun var en yderst ejendommelig personlighed, stærk af vilje, frimodig og sandhedskærlig indtil hensynsløshed, streng i sin dom over det, hun ikke sympatiserede med eller ikke forstod, begejstret for alt stort og skønt, kærlig imod mennesker og dyr, trofast imod sine venner, hjælpsom og godgørende imod trængende, energisk til det yderste i at gennemføre sine filantropiske foretagender og i at tale sine mange klienters sag, lige så ugenert lige over for kongen og kongelige personer, blandt hvilke hun navnlig stod i nært forhold til enkedronning Caroline Amalie. Mens den tilbedte og beundrede "fader Brøndsted" endnu levede, færdedes hun mellem datidens store navne.

Hun korresponderede også med skandinaviske kulturpersonligheder, især med Bjørnstjerne Bjørnson.

Hun døde fire år efter sin mand, i 1891, og Christian Richardt har skrevet et digt til hendes begravelse. Hun og manden er begravet på Herlufsholms kirkegård.

Fru Hall er portrætteret af Wilhelm Marstrand ca. 1855 og posthumt af Leis Schjelderup 1893 (knæstykke, Frederiksborgmuseet). Der findes fotografier af Peter Most og Adolph Lønborg (1887).

Referencer

Litteratur 
 Ved Augusta Marie Hall født Brøndsteds Jordefærd: Trykt som Manuskript.

Eksterne henvisninger 
 

Danskere i 1800-tallet
Statsministerfruer fra Danmark
Personer fra København
Personer fra Frederiksberg